ปัจจัยใดมีผลทำให้ราคาคอลออปชันบนหุ้นสามัญ ปรับตัวเพิ่มขึ้นหากกำหนดให้ปัจจัยอื่นคงที่
1. ราคาหุ้นสามัญลดลง 2. อายุคงเหลือของสัญญาออปชัน ลดลง 3. ความผันผวนของราคาหุ้นสามัญ ลดลง 4. อัตราการจ่ายเงินปันผล ลดลง
ตัวเลือก 1 ผิด ราคาหุ้นสามัญมีความสัมพันธ์เชิงบวกกับราคาคอลออปชัน ราคาหุ้นสามัญที่ลดลง ทำให้ราคาคอลออปชันลดลง ตัวเลือก 2 ผิด อายุคงเหลือของสัญญาออปชันมีความสัมพันธ์เชิงบวกกับราคาคอลออปชัน อายุคงเหลือลดลง ทำให้ราคาคอลออปชันลดลง ตัวเลือก 3 ผิด ความผันผวนของราคาหุ้นสามัญมีความสัมพันธ์เชิงบวกกับราคาคอลออปชัน ความผันผวนลดลง ทำให้ราคาคอลออปชันลดลง ตัวเลือก 4 ถูก อัตราการจ่ายเงินปันผลมีความสัมพันธ์เชิงลบกับราคาคอลออปชัน ดังนั้นอัตราการจ่ายเงินปันผลลดลง ทำให้ราคาคอลออปชันเพิ่มขึ้น